3.5.1. Документъяс лöсьöдöм бöрын, жыръясöн вöдитчöм вылö, коммунальнöй услугаяс, связь сетöм вылö, мирöвöй ёрдысьясöн, налöн аппаратъясöн да административнöй комиссияясöн босьтöм зданиеясын да жыръясын жыръяс, инженернöй везъяс да коммуникацияяс дзоньталöм да могмöдöм вылö сёрнитчöмъяс кырымалöм вылö МТМЮ-са специалист мöдöдö заявкасö лöсялана организацияö государственнöй контрактлысь (сёрнитчöмлысь) проект дасьтöм могысь «Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь» 2005 во 07. 21 лунся 94-ФЗ №-а Федеральнöй оланпаслысь положениеяс тöд вылö босьтöмöн (водзö – 94-ФЗ №-а Федеральнöй оланпас). Жыръясöн вöдитчöм вылö сёрнитчöмъяс кырымалiгöн индöм Оланпаслöн положениеясыс оз артавсьыны.

Збыльмöдан кадколаст – 3 уджалан лун чöжöн.

Веськöдланiнса инпас серти воöм государственнöй контрактлысь (сёрнитчöмлысь) баласö Веськöдланiнса специалист, кодi кывкутö корреспонденция примитöм вöсна, регистрируйтö да сетö МТМЮ-са начальниклы видлалöм вылö.

Збыльмöдан кадколаст – 1 уджалан лун чöжöн.

МТМЮ-са начальник сöгласуйтö документлысь текстсö либö пыртö сiйöс корректируйтöм вылö вöзйöмъяс да сетö материалъяссö сöгласуйтöм вылö СЭЮ-са начальниклы.

Збыльмöдан кадколаст – 3 уджалан лун чöжöн.

СЭЮ-са начальник сöгласуйтö документлысь текстсö либö пыртö сiйöс корректируйтöм вылö вöзйöмъяс да сетö материалъяссö сöгласуйтöм вылö организационно-правовöй да кадръяс юкöнса начальниклы (водзö – ОПдаКЮ).

Збыльмöдан кадколаст – 3 уджалан лун чöжöн.

ОПдаКЮ-са начальник сöгласуйтö документлысь текстсö либö пыртö сiйöс корректируйтöм вылö вöзйöмъяс да сетö материалъяссö сöгласуйтöм вылö Веськöдланiнса начальникöс вежысьлы.

Збыльмöдан кадколаст – 3 уджалан лун чöжöн.

Веськöдланiнса начальникöс вежысь сöгласуйтö документлысь текстсö либö пыртö сiйöс корректируйтöм вылö вöзйöмъяс. Сэк, кор документсö оз ков корректируйтны, материалъяссö сетöны Веськöдланiнса начальниклы кырымалöм вылö. Сэк, кор документсö колö корректируйтны, материалъяссö сетöны МТМЮ-са начальниклы помöдз вайöдöм вылö. МТМЮ-са начальниклы материалъяссö помöдз вайöдны бöр бергöдiгöн документö пыртöны колана вежсьöмъяссö да материалъяссö мöдöдöны мöдысь сöгласуйтöм вылö Веськöдланiнса юкöнъясö.

Збыльмöдан кадколаст – 3 уджалан лун чöжöн, оз кö ков государственнöй контрактлöн (сёрнитчöмлöн) проектö сiйöс мöдöдысь организациялы пыртны вежсьöмъяс, колö кö – 1 лун чöжöн исправитöм документ воöмсянь.

Веськöдланiнса начальник кырымалö юкöнъясын сöгласуйтöм государственнöй контракт (сёрнитчöм) да сетö сiйöс МТМЮ-са начальниклы.

Збыльмöдан кадколаст – 3 уджалан лун чöжöн.

МТМЮ-са начальник сетö материалъяссö МТМЮ-са специалистлы уджсö помöдз нуöдöм вылö. Веськöдланiнса начальникöн кырымалöм государственнöй контрактлысь (сёрнитчöмлысь) экземплярсö сопроводительнöй документъясöн мöдöдöны поставщиклы, мöд экземплярсö сетöны СЭЮ-ö регистрируйтöм да видзöм вылö. Сэк, кор государственнöй контрактсö кырымалöны, сы йылысь юöръяссö регистрируйтöны «Коми Республикаын государственнöй закупкаяс контролируйтан автоматизируйтöм шöринын».

Регистрируйтан кадколаст – кырымалан лунсянь 1 уджалан лун чöжöн.

Кырымалöм государственнöй контракт (сёрнитчöм) йылысь юöртöны Коми Республикаса сьöм овмöс министерствоö П1 форма серти.

Збыльмöдан кадколаст – 3 уджалан лун чöжöн.